Christian Meyer

**Christian Meyer** (Milanu, 27 de ghennàrgiu de su 1963) est unu baterista isvìtzeru. Est su baterista de su grupu Elio e le Storie Tese (e fintzas de sos Trio Bobo, La Drummeria, Biba Band, e de sos Color Swing Trio).

## Biografia
Naschet a Milanu su 27 de ghennàrgiu de su 1963 dae unu babbu isvìtzeru e una mama milanesa; dae s'edade de 11 annos incumentzat a istudiare sa bateria cun su Maistru Enrico Lucchini. A s'edade de 18 annos optat pro sa tzitadinàntzia isvìtzera ebbia, pro evitare su servìtziu militare.

Finas dae sos primos annos otanta cumintzant sas collaboratziones professionales, in antis cun mùsicos italianos (a Francoforte) e de su 1983, torradu in Itàlia cumintzat s'istùdiu de diversos ghèneros musicales, focalizzandoli printzipalmente in su jazz.

At insegnadu dae su 1990 a su 1996 in su Centro Professionale Musica (CPM) de Milanu. Dae s'acabu de sos annos '80, in paris cun sos cuntzertos cun su grupu Elio e sas Istòrias At tiradu, si dèdicat a s'acumprimentu de seminàrios musicales.

## Collaboratziones
Christian Meyerat collaboradu cun medas artistas italianos e nono: Tino Tracanna Sextet, Cinzia Spata Unit, Attilio Zanchi Quartet, Bruno De Filippi, S. Fanni, Gigi Cifarelli, F. Ambrosetti, M. Bozza, Claudio Bolli Quintet, Claudio Angeleri ARP Quintet, Paolo Damiani G. Trovesi Emotion Orchestra, Antonio Farao, Paolo Fresu, Mina, Amii Stewart, Grande Orchestra di Canale 5 (dirìgida dae G. Vessicchio), Mauro Negri Jazz Rock Quartet, Enrico Rava, Gianluigi Trovesi, John Stowell, Groove Night Band (Neil Stubenhaus, Ralph Mc Donald, Will Lee, Tower of Power horns, Ross Bolton, ecc.), Stefano Di Battista, Javier Girotto, Dario Deidda, Gianni Giudici Hammond trio, La Drummeria, Frank Gambale, P. Di Sabatino Band, Orchestra di Fiati della Valtellina (guest. M. Gianmarco-F. Bosso), Dario Faiella Quartet, Eric Marienthal, Alessio Menconi.

In su 1990 intrat a fàghere parte ufitzialmente de su grupu Elio e le Storie Tese.Dae inoghe naschent collaboratziones cun artistas comente a James Taylor, Giorgia, Ornella Vanoni, Santana, Lucio Dalla, Ricchi e Poveri, Gemelle Kessler, Carmen Consoli, Renzo Arbore, Ike Willis (cantante in sa banda de Frank Zappa), Neri per Caso, Irene Grandi, Gialappa's Band (Mai dire gol), Litfiba, Sister Sledge.

In s'istiu de su 1992 at connotu sos cantadores de su Tenore de Neunele, e at collaboradu (in paris cun Elio, Jantoman, Faso e Vittorio Cosma, totus àteros membros de Elio e le Storie Tese) in su discu *Terra Nostra* de su 1996, in ue at sonadu, in paris cun Faso e Vittorio Cosma, in sos branos *Amazzonia* e *Sa Sienda.*

At traballadu fintzas cun Akira Jimbo (de s'istòricu grupu "Casiopea"), Riccardo Lombardo, Sonny Emory (Earth Wind & Fire), Tullio De Piscopo, Billy Cobham, Mariano Barba, Russ Miller, Gregg Bissonette, Andrè “Dede” Ceccarelli, Jean Paul Ceccarelli, John Robinson (Quincy Jones), Naco.

Collàborat in manera istàbile cun Yamaha, de sa cale est *endorser* ufitziale, motivu pro su cale Yamaha l'at prodùidu s'"Isvìtzera", una bateria modellu "Oak Custom", cun sa tìpica tintura de sa bandera elvètica.
Atualmente faghet parte de sa "Drummeria", orchestra de percussiones formada, in paris cun Meyer, de àteros bator bateristas: Walter Calloni, Maxx Furian, Ellade Bandini, Paolo Pellegatti. Sa Drummeria s'ammustrat in ispetàculos dae bivu ispantosos, basados in assolos de grupu impreende sos tamburos comente a mèdios espressivos.

In su 2011 at leadu parte a sa realizatzione de su CD de su Cre-Grest 2011 "Battibaleno" de sos Oratores de sas Diòtzesis Lombardas paris cun Valerio Baggio e Herbert Bussini sonende in sa rasta "Tempus".

## Notas


## Àteros progetos

*  Wikimedia Commons tenet immàgines o àteros documentos a pitzu de **<span class="plainlinks">[https://commons.wikimedia.org/wiki/Category:Christian_Meyer?uselang=sc Christian Meyer]</span>**

## Ligàmenes esternos

*